《冬日普光寺卧疾，值雪简诸旧游》
唐代·慧净

卧疴苦留滞，辟户望遥天。寒云舒复卷，落雪断还连。

凝华照书阁，飞素涴琴弦。回飘洛神赋，皎映齐纨篇。

萦阶如鹤舞，拂树似花鲜。徒赏丰年瑞，沈忧终自怜。

作者简介：慧净（578～？）唐代僧。真定（河北）人，俗姓房。十四岁出家，研习大智度论及其余经部。未久，从志念习学杂阿毗昙心论、大毗婆沙论等。博通经论，有辩才，能诗文。后任普光寺住持，常以妙音导示群生。十九年，玄奘从西域返唐，敕师参与译经，师以病未赴，时年六十八。其后，事迹不详。著有盂兰盆经疏、弥勒成佛经疏、杂心论疏、俱舍论疏、诗英华、金刚般若经注疏、仁王般若出要赞等十余种。